Με αφορμή την αγορά του φορολογικού μηχανισμού υπενθυμίζονται οι λογιστικές – φορολογικές υποχρεώσεις που απορρέουν από την δραστηριότητα εμπορίας φορολογικών μηχανισμών τόσο για τους συνεργάτες, ως πωλητή του μηχανισμού όσο και για τον πελάτη που πραγματοποιεί την αγορά:  
  
1. Έκδοση Τιμολογίου – Δελτίου Αποστολής (ή Δελτίου Αποστολής) σε 5 αντίγραφα (χειρογρ.) ή ανάλογος αριθμός αντιτύπων επί μηχανογραφικής έκδοσης παραστατικών (ενδείκνυται ξεχωριστή σειρά) από τον πωλητή  
1ο αντίγραφο: Πελάτης – Αποτελεί Συνοδευτικό Μεταφοράς  
2ο αντίγραφο: Λογιστήριο – (Δεν αποτελεί Συνοδευτικό Μεταφοράς)  
3ο αντίγραφο: Δ.Ο.Υ. Αγοραστή (Προσκομίζεται από τον Αγοραστή) – (Δεν αποτελεί Συνοδευτικό Μεταφοράς)  
4ο αντίγραφο: Δ.Ο.Υ. Αγοραστή (Προσκομίζεται από τον Πωλητή) – (Δεν αποτελεί Συνοδευτικό Μεταφοράς)  
5ο αντίγραφο: Στέλεχος – (Δεν αποτελεί Συνοδευτικό Μεταφοράς)  
2. Εγκατάσταση από εξουσιοδοτημένο τεχνικό, του ΦΜ, με χρήση του “ζουμπά” που έχει υπό την κατοχή του  
3. Έκδοση 1ου “Ζ” & ενός αντιγράφου αυτού  
4. Συμπλήρωση Βιβλιαρίου Συντήρησης από τον τεχνικό & σφραγίδα, αναλόγως, με τα στοιχεία της πωλήτριας εταιρείας & τα προσωπικά του τεχνικού  
5. Γνωστοποίηση πώλησης (από ΠΩΛΗΤΗ) εντός 15 ημερών από την έκδοση του Παραστατικού Διακίνησης, επισυνάπτοντας αντίγραφο 1ου “Ζ” & το 4ο αντίγραφο παραστατικού διακίνησης (ή και πώλησης) – *Βλ. Ενέργεια 1*  
6. Γνωστοποίηση αγοράς (από ΑΓΟΡΑΣΤΗ) εντός 15 ημερών από την έκδοση του Παραστατικού Διακίνησης, επισυνάπτοντας αντίγραφο 1ου “Ζ” & το 3ο αντίγραφο παραστατικού διακίνησης (ή και πώλησης) – *Βλ. Ενέργεια 1*, με ταυτόχρονη έναρξη του ΦΜ (έντυπο Β2 – ΚΒΣ) & υποβολή αρχικής κατάστασης εκδοθέντων φορολογικών στοιχείων μέσω του ΦΜ